KPD Foča
KPD Foča u Bosni i Hercegovini je bio logor za Bošnjake i Hrvate u periodu od 10. aprila 1992. godine do juna 1993.godine. U logoru je bilo zatočeno preko 700 ljudi iz Foče, Kalinovika, Bileće, Čajniča i Goražda, koji su svakodnevno bili izloženi premlaćivanju. Preko 400 logoraša ovog logora se vodi kao nestali. Upravnik logora, Milorad Krnojelac, je uhapšen 1998. godine, te u Međunarodnom krivičnom sudu za bivšu Jugoslaviju u Den Haagu 2003. godine osuđen na 18 godina zatvora.